Бішкекте ЖЭО апаты қақаған аязға тап келді
"Бішкекте ЖЭО апаты қақаған аязға тап келді" | "https://abai.kz/post/65359"
TITLE: Бішкекте ЖЭО апаты қақаған аязға тап келді
URL: https://abai.kz/post/65359
META: "Бішкекте ЖЭО апаты қақаған аязға тап келді" | "https://abai.kz/post/65359"
DATE: 30.01.2018
AUTHOR(s): Abai.kz
TOTAL WORDS: 138
TEXT: Бішкекте 26 қаңтарда Жылу электр орталығында (ЖЭО) апат болып, қала тұрғындары жылусыз қалды. Жылумен бірге ыстық су да берілмеді. Пәтерлерде температура 14-15 градусқа дейін түскен. Көптеген аурухана мен емхана дәрігерлері емделу бөлмелерінің суықтығынан ауыр сырқаттарды қабылдамады. Перзентхана мен жедел жәрдем бөлімшелеріне электрлі жылыту құрылғылары жеткізілді. 27 қарашада ЖЭО-ға температура жүйесін тұрақтандыратын қосымша қазанагрегатты іске қосқан болатын. Бірақ ол да жарылып кеткен. Қырғызстан президенті Сооронбай Жээнбеков премьер-министр Сапар Исаковпен ЖЭО апатын талқылап, апаттың себебін зерттеуді тапсырды. Ол сонымен бірге қала тұрғындарына қатты аязда "сабырлық танытып жатқаны үшін" алғысын жеткізді. Бішкекте Жылу электр орталығын модернизациялау 2014-2017 жылдары жүрген. Екі жаңа қазандық салу үшін 386 млн доллар бөлінген. Құрылыс жұмыстарын қытай компаниясы жүргізген. Алайда ЖЭО қатты аязға төзе алмады. Соңғы кездері Бішкекте түнде ауа темпепатурасы - 25-30 градусқа дейін жетті. Қырғызгидрометтің болжамы бойынша, қатты аяз 30 қаңтарға дейін сақталады. ​ Abai.kz
